paragraph_text: Bachata je nastala pod utjecajem kombinacije bolera, kubanske, afričke i karipske glazbe. Sve do 1988. godine, vezivala se uz ruralna i zaostala područja i smatrala se nedostojnom veće popularnosti. U 1990-im, akustična gitara sve više se zamijenjivala električnom gitarom, što je uvelike pripomoglo puno većoj popularnosti bachate pa je danas u nekim latinskoameričkim sredinama popularna poput salse i merenguea.